1976. હવે કૃપાલ્વાનંદજીએ ભગવાને આદેશ કર્યા મુજબના ભારતીય સંસ્કૃતિના ઉત્થાનના કાર્ય અને તે દ્વારા સાંસ્કૃતિક અને નૈતિક મૂલ્યોના જતનના કાર્ય પ્રત્યે ધ્યાન કેન્દ્રિત કર્યું. તેમણે નક્કી કર્યું કે સાંસ્કૃતિક ઉત્થાનના પરંપરાના કાર્ય અર્થે યોગશિક્ષણનો વ્યવસ્થિત કાર્યક્રમની તેની મુખ્ય પ્રવૃત્તિ હશે. તેમણે આ કામ સ્વામી રાજર્ષિ મુનિને સોંપ્યું જેમણે યોગ ઇન્સ્ટિટ્યૂટ માટે વિગતે યોજના ઘડી કાઢી જેમાં શિક્ષણ અને સંશોધન વિભાગ સમાવિષ્ટ હોય. કામ સોંપ્યાના થોડાક મહિનામાં જ તેમણે અભ્યાસક્રમ અને પરીક્ષણના ધોરણો તેમજ શિક્ષણ પદ્ધતિની રૂપરેખા ઘડી કાઢી. તે સાથે તેમણે ત્રણ યોગશિક્ષકો ને પણ તાલીમ આપી. વર્ષ 1976 ના 13મી નવેમ્બરને દિને કૃપાલ્વાનંદજીએ કાયાવરોહણ ખાતે ભગવાન લકુલીશની મૂર્તિ સમક્ષ દીપ પ્રગટાવી લકુલીશ યોગ વિદ્યાલય, લકુલીશ યોગા ઇન્સ્ટિટ્યૂટનું ઉદ્ઘાટન કર્યું. તેનો પ્રથમ વર્ગ તે જ દિવસે તે પછી તરત જ લેવામાં આવ્યો. આમ ભગવાનના સાંસ્કૃતિક ઉત્થાનની યોજના કાર્યાન્વિત થઇ. ઉદ્ઘાટન સમયે કૃપાલ્વાનંદજીએ કહ્યું, "આજનું ઉદ્ઘાટન તો માત્ર ઔપચારિકતા જ છે. આ ઇન્સ્ટિટ્યૂટનું સાચું અને સૂક્ષ્મ ઉદ્ઘાટન તો લગભગ છ વર્ષો પહેલાં જ થઇ ગયું છે જયારે મેં રાજર્ષિ મુનિને યોગદીક્ષા આપી હતી. હું આશા રાખું છું કે આ ઇન્સ્ટિટ્યૂટ સાચા યોગીઓનું સંવર્ધન કરશે અને કોઈક દિવસે તે યોગ યુનિવર્સિટીનું સ્વરૂપ પામશે”.